OBH  3687/1996.
Az állampolgári jogok országgyűlési biztosa általános helyettesének jelentése
Ügyintéző: dr. Gáspárné dr. Pere Katalin

Az eljárás megindulása

W.J.-né budapesti lakos az állampolgári jogok országgyűlési biztosa általános helyetteséhez fordult segítségért a Fővárosi és Pest Megyei Egészségbiztosítási Pénztárral, illetve a Nyugdíjbiztosítási Igazgatósággal fennálló vitás ügye rendezéséhez.
Panaszos szerint 1995-ben a Vállalkozó III. Biztosítási Osztálytól értesítést kapott 1993/94. évre szóló 226.082 forint járulék-tartozásról. A tartozás azért keletkezett, mert a panaszos könyvelője nem fizette be a járulék-kötelezettséget. A Behajtási és Végrehajtási Főosztály munkatársa ragaszkodott a járulék-tartozás 1995. december 12-éig történő befizetéséhez, ebben az esetben mentesülhetett a panaszos a késedelmi pótlék megfizetésétől, a befizetés meg is történt. A panaszos véleménye szerint azonban 1993/94. évre duplán fizette meg a járulékot, illetőleg az időközben megállapított nyugdíjából jogtalanul vonják a tartozást.

Érintett alkotmányos jogok

Szociális biztonsághoz való jog (alk. 70/E.§ (1) - (2) bek.

Alkalmazott jogszabályok

A társadalombiztosításról szóló 1975. évi II. törvény (Tb.) 1991, 1992, 1993, 1994, 1995. évben hatályos:
Tb. 103.§ (az egyéni vállalkozó az e tevékenységéből származó adóköteles jövedelme egy naptári hónapra jutó összege, de legalább a minimális bérnek megfelelő összeg után köteles a társadalombiztosítási járulékot fizetni.)
Tb. 119/A.§ (1) A kiegészítő tevékenységet folytató egyéni vállalkozó ... az e tevékenységéből származó és a tárgyévet közvetlenül megelőző naptári évben elért személyi jövedelem alapját képező jövedelem ... egy naptári hónapra jutó összege ... után baleseti járulékot köteles fizetni.

Megállapított tényállás

A panaszos részére a Soroksár Önkormányzatának Pestszenterzsébet Polgármesteri Hivatal (illetve jogelődje) állította ki a vállalkozói igazolvány 1991. április 12-én, főfoglalkozású tevékenység gyakorlására. Ettől az időponttól 1995. szeptember 15-ig mint főfoglalkozású vállalkozó, majd 1995. szeptembere 16-tól a nyugdíjazása első napjától, mint kiegészítő tevékenységű vállalkozó volt köteles járulék fizetésére 1995. október 4-ig, a vállalkozói igazolvány visszaadása napjáig.

Év:	Járulék összege/hó	Fizetési kötelezettség	
1991. 04. 12 - 1991. 12. 31.	  1.200.- Ft	 10.360.- Ft	
1992. 01. 01 - 1992. 12. 31.	25.920.- Ft	311.040.- Ft	
1993. 01. 01 - 1993. 12. 31.	  5.514.- Ft	  66.168.- Ft	
1994. 01. 01 - 1994. 12. 29.	11.899.- Ft	142.788.- Ft	
1995. 03. 01 - 1995. 09. 15.	35.719.- Ft	232.173.- Ft	
1995. 09. 16 - 1995. 10. 04.	  6.615.- Ft	    4.190.- Ft	
Saját  jogú árulék-befizetési kötelezettség összesen:	                766.719.- Ft 	
Foglalkoztatott alkalmazottak utáni járulék-fizetés:	                230.977.- Ft 	
Rendszertelen befizetések miatt jogszerűen felszámított késedelmi pótlék
	                230.384.- Ft

Összes befizetési kötelezettség:
	             1,228.080.- Ft	

Befizetési kötelezettség összesen:			1,228.080.- Ft
Méltányosságból késedelmi pótlék törlés:            - 	   230.384.- Ft

A vállalkozó járulék-fizetési kötelezettség:	   	   997.696.- Ft	 

A folyószámlára érkezett összes befizetés-átutalás:  1,164.700.- Ft
(melyből az ügyfél által befizetve 887.341.- Ft + behajtási tevékenység hatására befizetve
239.400.- Ft, nyugdíjletiltásból befolyt összeg 37.959.- Ft)

Túlfizetés összesen:				               167.004.- Ft

A panaszos a folyószámláján mutatkozó 167.004.- forint túlfizetést 1996. július 9-én az igazgatóság házipénztárában felvette. A panaszos folyószámláján tehát duplikált járulék terhelésre nem került sor.

A panaszos körülményeire tekintettel az Egészségbiztosítási Pénztár igazgatója a törvényben biztosított jogkörében, kivételes méltányosságból a tartozás behajtása során a késedelmes járulék-fizetés miatt jogszerűen felszámolt 230.384 forint késedelmi pótlék megfizetésétől eltekintett.

A vizsgálat eredményeként az állampolgári jogok országgyűlési biztosának általános helyettese alkotmányos jogsérelmet nem állapított meg, a vizsgálatot lezártnak tekinti.

Budapest, 1997. június 5.

Dr. Polt Péter